Avizat,
Serviciul Juridic,
Prin raport de avizare nr. …………….


RAPORT DE SPECIALITATE 
privind implementarea proiectului “Implementare sisteme de colectare selectivă a deșeurilor în municipiul Drobeta Turnu Severin”

UAT Municipiul Drobeta Turnu Severin intenționează să depună în cadrul Planului Național de Redresare și Reziliență, COMPONENTA C3 – MANAGEMENTUL DEȘEURILOR, INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, SUBINVESTIȚIA I1.B. - CONSTRUIREA DE INSULE ECOLOGICE DIGITALIZATE, apel de proiecte PNRR/2022/C3/S/I.1.B proiectul “Implementare sisteme de colectare selectivă a deșeurilor în municipiul Drobeta Turnu Severin”.
	Obiectivul general al proiectului îl constituie asigurarea respectării impunerilor legislative referitoare la serviciile publice și creșterea atractivității urbane prin modernizarea și sistematizarea utilităților serviciilor publice.
Investiția propusă contribuie la obiectivul general prin atingerea următoarelor componente ale acestuia:
- asigurarea respectării legislației - soluțiile tehnice alese vor respecta toate obligațiile legale impuse prin lege;
- îmbunătățirea condițiilor de viață ale populației prin integrarea constructivă a utilităților urbane din perspectiva arhitecturală și funcțională, eliminarea riscurilor adresabile sănătății populației și animalelor, îmbunătățirea calității aerului prin reducerea emisiilor și reducerea disconfortului generat de punctele de colectare a deșeurilor supraterane;
- creșterea semnificativă a gradului de protecție a mediului;
- dezvoltarea capacității administrative de răspuns la problematica publică, prin introducerea de sisteme electronice de măsurare, monitorizare / informare și control.

Obiectivul specific este reprezentat de îmbunătățirea infrastructurii de gestionare a deșeurilor prin:
- înființarea de puncte de colectare a deșeurilor cu amplasare în subteran;
- îmbunătățirea colectării selective în vederea atingerii țintelor stabilite de legislație;
- eliminarea depozitării necontrolate la sursă;
- îndeplinirea ţintelor propuse;
- colectarea separată pe 5 fracții și transportarea către instalațiile de valorificare a deșeurilor – stații de sortare.
[bookmark: _Hlk107928234]Având în vedere necesitatea depunerii la cererea de finanțare și a hotărârii Consiliului Local pentru implementarea proiectului ca și document obligatoriu, propunem aprobarea implementării proiectului “Implementare sisteme de colectare selectivă a deșeurilor în municipiul Drobeta Turnu Severin”.
Valoarea totala a proiectului 18,187,934.18 lei fara TVA (21,642,781.42 lei cu |TVA inclusiv).
	În consecință, vă rugăm să analizați și să hotărâți asupra următoarelor:
- aprobarea implementării proiectului “Implementare sisteme de colectare selectivă a deșeurilor în municipiul Drobeta Turnu Severin”.

